CELEX: 32014R1271
Language: sk
Date: 2014-11-28 00:00:00
Title: Vykonávacie nariadenie Komisie (EÚ) č. 1271/2014 z  28. novembra 2014 , ktorým sa povoľuje zvýšenie najvyšších povolených hodnôt obohacovania vína vyrobeného z hrozna zo zberu v roku 2014, a to z určitých muštových odrôd v určitých vinohradníckych oblastiach alebo ich častiach

29.11.2014   
            
            
               SK
            
            
               Úradný vestník Európskej únie
            
            
               L 344/10
            
         VYKONÁVACIE NARIADENIE KOMISIE (EÚ) č. 1271/2014
   z 28. novembra 2014,
   ktorým sa povoľuje zvýšenie najvyšších povolených hodnôt obohacovania vína vyrobeného z hrozna zo zberu v roku 2014, a to z určitých muštových odrôd v určitých vinohradníckych oblastiach alebo ich častiach
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 91,
   keďže:
   
               (1)
            
            
               V časti I písm. A ods. 3 prílohy VIII k nariadeniu (EÚ) č. 1308/2013 sa stanovuje, že členské štáty môžu v rokoch s mimoriadne nepriaznivými klimatickými podmienkami požiadať o zvýšenie najvyšších povolených hodnôt zvyšovania obsahu alkoholu (obohacovania) vína, a to najviac o 0,5 obj. %.
            
         
               (2)
            
            
               Vzhľadom na to, že klimatické podmienky boli počas vegetačného obdobia mimoriadne nepriaznivé, Belgicko, Bulharsko, Česká republika, Nemecko, Francúzsko, Chorvátsko, Taliansko, Maďarsko, Rakúsko, Rumunsko, Slovinsko a Slovensko požiadali o uvedené zvýšenie najvyšších povolených hodnôt obohacovania vína vyrobeného z hrozna zo zberu v roku 2014. Takúto žiadosť predložilo Bulharsko, Česká republika, Chorvátsko, Maďarsko, Rakúsko, Rumunsko, Slovinsko a Slovensko pre všetky svoje vinohradnícke oblasti. Belgicko predložilo žiadosť pre jednu oblasť, Nemecko pre niektoré oblasti a časti oblastí Mosel a Saale-Unstrut, Francúzsko pre niektoré obce departmánov Aude a Hérault a Taliansko pre niektoré oblasti severného a stredného Talianska a oblasti CHOP v regiónoch Umbria a Lazio. Belgicko, Francúzsko a Taliansko požiadali o zvýšenie najvyšších povolených hodnôt obohacovania pre všetky vína vyrobené z odrôd vypestovaných v oblastiach s výnimočne nepriaznivými poveternostnými podmienkami. Nemecko požiadalo o zvýšenie obohacovania len pre vína vyrobené zo špecifických zasiahnutých muštových odrôd v oblastiach Baden, Württemberg a Mecklenburger Land a v dotknutej časti oblasti Saale-Unstrut.
            
         
               (3)
            
            
               Z dôvodu výnimočne nepriaznivých poveternostných podmienok počas roka 2014 sa najvyššími povolenými hodnotami zvýšenia prirodzeného obsahu alkoholu, ktoré sa stanovujú v časti I písm. A ods. 2 prílohy VIII k nariadeniu (EÚ) č. 1308/2013, neumožňuje, aby sa zo všetkých alebo z určitých muštových odrôd v určitých vinohradníckych oblastiach alebo ich častiach vyrábalo víno, ktoré má primeraný celkový obsah alkoholu a po ktorom by zvyčajne existoval na trhu dopyt.
            
         
               (4)
            
            
               So zreteľom na účel časti I prílohy VIII k nariadeniu (EÚ) č. 1308/2013, ktorým je konkrétne odrádzať od obohacovania vína a obmedzovať jeho obohacovanie, a vzhľadom na výnimočný charakter výnimky v písm. A ods. 3 uvedenej časti by sa povolenie zvýšiť najvyššie povolené hodnoty obohacovania vína malo udeliť len v tých vinohradníckych oblastiach alebo ich častiach a pre tie muštové odrody, ktoré boli postihnuté výnimočnými klimatickými podmienkami. Preto v Belgicku by sa povolenie malo udeliť iba oblasti Valónsko, ktorá utrpela takýmito klimatickými podmienkami. V Nemecku by sa povolenie malo udeliť iba v prípade vína z muštových odrôd Blauer Spätburgunder, Schwarzriesling, Blauer Gutedel, Weißer Gutedel a Blauer Trollinger, ktoré boli postihnuté takýmito klimatickými podmienkami v oblasti Baden, na víno zo všetkých červených muštových odrôd postihnutých takýmito klimatickými podmienkami v oblastiach Hessische Bergstraße a Rheingau, zo všetkých červených muštových odrôd a z bielych muštových odrôd Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling a Weißer Burgunder postihnutých takýmito klimatickými podmienkami v časti oblasti Saale-Unstrut, z muštovej odrody Blauer Trollinger postihnutej takýmito klimatickými podmienkami v oblasti Württemberg, z muštových odrôd Phoenix, Müller-Thurgau, Elbling a Regent postihnutých takýmito klimatickými podmienkami v oblasti Mecklenburger Land a zo všetkých muštových odrôd v oblastiach Ahr, Mittelrhein, Nahe, Pfalz a Rheinhessen a v časti oblasti Mosel, ktoré utrpeli takýmito klimatickými podmienkami. Vo Francúzsku by sa povolenie malo udeliť iba obmedzenému počtu obcí v departmánoch Aude a Hérault, ktoré utrpeli takýmito klimatickými podmienkami. V Taliansku by sa povolenie malo udeliť iba oblastiam Veneto, Friuli-Venezia-Giulia, Provincia autonoma di Trento, Provincia autonoma di Bolzano, Lombardia, Piemonte, Emilia-Romagna, Toscana, Abruzzo a Puglia a oblasti chráneného označenia pôvodu „Orvieto“ v regiónoch Umbria a Lazio, ktoré utrpeli takýmito klimatickými podmienkami.
            
         
               (5)
            
            
               Je preto vhodné povoliť zvýšenie najvyšších povolených hodnôt obohacovania vína vyrobeného z hrozna všetkých alebo určitých muštových odrôd zo zberu v roku 2014 vo vinohradníckych oblastiach v Belgicku, Bulharsku, Českej republike, Nemecku, vo Francúzsku, v Chorvátsku, Taliansku, Maďarsku, Rakúsku, Rumunsku, Slovinsku a na Slovensku alebo v ich častiach.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Odchylne od časti I písm. A ods. 3 prílohy VIII k nariadeniu (EÚ) č. 1308/2013 nesmie vo vinohradníckych oblastiach ani v ich častiach uvedených v prílohe k tomuto nariadeniu a v prípade všetkých ani určitých muštových odrôd, ako sa uvádza v uvedenej prílohe, zvyšovanie prirodzeného obsahu alkoholu čerstvého hrozna zo zberu v roku 2014, hroznového muštu, kvasiaceho hroznového muštu, ešte kvasiaceho mladého vína a vína vyrobeného z hrozna zo zberu v roku 2014 presiahnuť tieto najvyššie povolené hodnoty v objemových percentách:
   
               a)
            
            
               3,5 obj. % vo vinohradníckej zóne A uvedenej v dodatku I k prílohe VII k nariadeniu (EÚ) č. 1308/2013;
            
         
               b)
            
            
               2,5 obj. % vo vinohradníckej zóne B uvedenej v dodatku I k prílohe VII k nariadeniu (EÚ) č. 1308/201;
            
         
               c)
            
            
               2,0 obj. % vo vinohradníckej zóne C uvedenej v dodatku I k prílohe VII k nariadeniu (EÚ) č. 1308/2013.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. novembra 2014
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 671.
   
      PRÍLOHA
      Muštové odrody a vinohradnícke oblasti alebo ich časti, v ktorých sa povoľuje zvyšovanie najvyšších povolených hodnôt obohacovania podľa článku 1
      
                  Členský štát
               
               
                  Vinohradnícke oblasti alebo ich časti (vinohradnícke zóny)
               
               
                  Odrody
               
            
                  Belgicko
               
               
                  vinohradnícke oblasti vo Valónsku (zóna A)
               
               
                  všetky povolené muštové odrody
               
            
                  Bulharsko
               
               
                  všetky vinohradnícke oblasti (zóna C)
               
               
                  všetky povolené muštové odrody
               
            
                  Česká republika
               
               
                  všetky vinohradnícke oblasti (zóny A a B)
               
               
                  všetky povolené muštové odrody
               
            
                  Nemecko
               
               
                  vinohradnícka oblasť Ahr
               
               
                  všetky povolené muštové odrody
               
            
                  vinohradnícka oblasť Baden (zóna B)
               
               
                  muštové odrody: Blauer Spätburgunder, Schwarzriesling, Blauer Gutedel, Weißer Gutedel a Blauer Trollinger
               
            
                  vinohradnícka oblasť Hessische Bergstraße (zóna A)
               
               
                  všetky povolené červené muštové odrody
               
            
                  vinohradnícka oblasť Mittelrhein (zóna A)
               
               
                  všetky povolené muštové odrody
               
            
                  vinohradnícka oblasť Mosel okrem oblastí Perl, Oberperl, Nennig a Sehndorf (zóna A)
               
               
                  všetky povolené muštové odrody
               
            
                  vinohradnícka oblasť Nahe (zóna A)
               
               
                  všetky povolené muštové odrody
               
            
                  vinohradnícka oblasť Pfalz (zóna A)
               
               
                  všetky povolené muštové odrody
               
            
                  vinohradnícka oblasť Rheingau (zóna A)
               
               
                  všetky povolené červené muštové odrody
               
            
                  vinohradnícka oblasť Rheinhessen (zóna A)
               
               
                  všetky povolené muštové odrody
               
            
                  vinohradnícka oblasť Saale-Unstrut okrem oblasti Potsdam-Mittelmark (zóna A)
               
               
                  všetky povolené červené muštové odrody a biele muštové odrody: Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling a Weißer Burgunder
               
            
                  vinohradnícka oblasť Württemberg (zóna A)
               
               
                  muštová odroda Blauer Trollinger
               
            
                  vinohradnícka oblasť Mecklenburger Land (zóna A)
               
               
                  muštové odrody: Phoenix, Müller-Thurgau, Elbling a Regent
               
            
                  Francúzsko
               
               
                  tieto obce (zóna C):
                  
                              —
                           
                           
                              na území departementu Aude: Aigues Vives, Alairac, Antugnac, Argeliers, Argens Minervois, Arzens, Azille, Badens, Bagnoles, Baraigne, Bellegarde du Razès, Belvèze du Razès, Bize Minervois, Blomac, Bouilhonnac, Brezilhac, Brugairolles, Cailhau, Calhavel, Cambieure, Camplong d'Aude, Canet, Carcassonne, Castelnaudary, Castelnau d'Aude, Caunes Minervois, Caux et Sauzens, Conques sur Orbiel, Escales, Escueillens et Saint Just de Bélangard, Espéraza, Fabrezan, Fa, Fanjeaux, Fenouillet du Razès, Ferran, Fleury d'Aude, Fontiès d'Aude, Ginestas, Gourvieille, Gramazie, Grèzes, Gruissan, Herminis, Homps, Hounoux, La Courtete, Lafage, La Force, La Redorte, Lasbordes, La Serpent, Lasserre de Prouille, Laure Minervois, Lavalette, Les Casses, Lezignan, Limousis, Mailhac, Malves en Minervois, Maquens, Mas Stes Puelles, Marcorignan, Marseillette, Mazerolles du Razes, Mirepeisset, Molleville, Montazels, Montbrun les Corbières, Montferrand, Montgradail, Montquiers, Montmaur, Montreal, Montseret, Moussoulens, Narbonne, Orsans, Ouveillan, Paraza, Plavilla, Pennautier, Pepieux, Peyriac Minervois, Pouzols Minervois, Puicheric, Raissac d'Aude, Ribouisse, Ricaud, Rieux Minervois, Roquecourbe-Minervois, Roubia, Roullens, Rouvenac, Rustiques, Saint Couat d'Aude, Saint Frichoux, Saint Gauderic, Saint Laurent de la Cabrerisse, Saint Marcel sur Aude, Saint Martin Lalande, Saint Michel de Lanes, Saint Nazaire d'Aude, Saint Papoul, Sainte Valiere, Salleles Cabardes, Salleles d'Aude, Salsigne, Seignalens, Thezan des Corbieres, Tournissan, Tourouzelle, Trausse Minervois, Ventenac Minervois, Villalbe, Villalier, Villarzel Cabardes, Villautou, Villedaigne, Villedubert, Villegly, Villemoustaussou, Villeneuve Minervois, Villeneuve les Montreal a Villesiscle
                           
                        
                              —
                           
                           
                              na území departementu Hérault: Beaufort, Montels, Olonzac a Oupia
                           
                        
               
                  všetky povolené muštové odrody
               
            
                  Chorvátsko
               
               
                  všetky vinohradnícke oblasti (zóny B a C)
               
               
                  všetky povolené muštové odrody
               
            
                  Taliansko
               
               
                  vinohradnícke oblasti Veneto, Friuli-Venezia-Giulia, Provincia autonoma di Trento, Provincia autonoma di Bolzano, Lombardia, Piemonte, Emilia-Romagna, Toscana, Abruzzo, Puglia a oblasti CHOP „Orvieto“ (zóna C)
               
               
                  všetky povolené muštové odrody
               
            
                  Maďarsko
               
               
                  všetky vinohradnícke oblasti (zóna C)
               
               
                  všetky povolené muštové odrody
               
            
                  Rakúsko
               
               
                  všetky vinohradnícke oblasti (zóna B)
               
               
                  všetky povolené muštové odrody
               
            
                  Rumunsko
               
               
                  všetky vinohradnícke oblasti (zóny B a C)
               
               
                  všetky povolené muštové odrody
               
            
                  Slovinsko
               
               
                  všetky vinohradnícke oblasti (zóny B a C)
               
               
                  všetky povolené muštové odrody
               
            
                  Slovensko
               
               
                  všetky vinohradnícke oblasti (zóny B a C)
               
               
                  všetky povolené muštové odrody